Diari Oficial de la Generalitat Valenciana


Sumari del DOGV 8448, del 20-12-2018 (2018/11976)

RESOLUCIÓ de 18 de desembre de 2018, del director general de l'Institut Valencià d'Atenció Social i Sanitària (IVASS), per la qual es convoca borsa d'urgència per a diverses categories.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8448

Data del DOGV
:   20-12-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/11826


Data del document
:   18-12-2018

Organisme emissor
:   Institut Valencià d'Atenció Social i Sanitaria

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 18 de desembre de 2018, del director general de l'Institut Valencià d'Atenció Social i Sanitària (IVASS), per la qual es convoca borsa d'urgència per a diverses categories. [2018/11649]  
 Les necessitats presents i immediates de cobertura de diversos llocs temporals, com a conseqüència de l'obertura d'un centre nou en l'entitat i l'adscripció d'un centre amb categories no existents en l'entitat així com l'esgotament de la borses en categories de cobertura prioritària, requereixen la convocatòria d'una borsa d'ocupació temporal pel procediment d'urgència.  
Les borses d'urgència estan previstes en el punt c de l'apartat tercer de la Resolució de 31 de juliol de 2018, del conseller d'Hisenda i Model Econòmic, per la qual es dicten instruccions i es disposa la publicació del III Acord de la Comissió de Diàleg Social del sector públic instrumental de la Generalitat relatiu a criteris generals d'aplicació a la constitució i funcionament de les borses d'ocupació temporal en el sector públic instrumental de la Generalitat.  
  
En absència de borses resultants de processos de selecció convocats en el desenvolupament de l'oferta d'ocupació pública o de borses resultants d'una convocatòria pública, específica i extraordinària convocada per l'òrgan competent de l'entitat, mitjançant la realització de proves selectives i de baremació de mèrits i experiència, s'estableix la possibilitat de convocar borses per raons d'urgència en funció del perfil dels llocs, exclusivament pel sistema de baremació de mèrits, tenint en compte que en el supòsit d'acudir a aquest últim procediment, haurà d'haver-se convocat prèviament una nova borsa que incloga proves selectives i que haurà de resoldre's en el termini d'un any des de la convocatòria de la d'urgència, a la qual anul·larà.  
Mitjançant Resolució de 17 de desembre de 2018, del director general de l'Institut Valencià d'Atenció Social i Sanitària (IVASS) es va convocar borsa d'ocupació temporal de caràcter extraordinari per a diverses categories que està en procés de constitució.  
Mentre es constitueixen les borses esmentades en el paràgraf anterior i davant la necessitat present de cobertura de diversos llocs, es convoca borsa d'urgència per a la cobertura de llocs temporals per a les categories de director/a de centre, director/a psicòleg/òloga, psicòleg/òloga, terapeuta, terapeuta ocupacional, coordinador/a atenció sanitària, conductor/a mecànic/a, ajudant de residència, responsable de torn, auxiliar de manteniment, monitor/a d'ocupació, monitor/a d'atenció social, zelador/a-guarda, governant/a i auixiliar de cuina.  
  
El procés que ha portat a l'aprovació de la present convocatòria s'ha realitzat, amb negociació prèvia amb els sindicats representatius, a l'empara del que es disposa en el II Conveni col·lectiu del personal laboral al servei del Consorci Valencià de Serveis Socials, i en el Reial decret legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors, i, en el que és aplicable, el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic i la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
Per tot això, en virtut de les competències que li atribueix el paràgraf 2.e de l'article 8 del Reglament d'organització i funcionament de l'Institut Valencià d'Acció Social (Decret 7/2013, de 4 de gener, del Consell, DOGV 6937, 07.01.2013) i, de conformitat amb la normativa vigent en matèria de cobertura temporal de llocs de treball, el director general de l'entitat resol:  
  
Primer. Objecte  
La present convocatòria té per objecte constituir borses de caràcter urgent, a fi de cobrir les necessitats existents mentre es forma la borsa resultant de la convocatòria de caràcter extraordinari, per a l'exercici provisional de llocs de treball mitjançant la contractació laboral temporal així com la contractació temporal per millora d'ocupació de personal laboral fix.  
  
  
Segon. Àmbit d'aplicació  
La present convocatòria estableix els criteris que han de servir per a la constitució i funcionament de les borses d'ocupació temporal per a la selecció i contractació de personal laboral temporal al servei de l'entitat i per a la contractació temporal per millora d'ocupació de personal laboral fix que reunisca els requisits establits en la classificació d'un lloc de treball de categoria superior.  
  
Tercer. Categories a convocar  
Les categories per a les quals es convoca la borsa de caràcter urgent són les que a continuació s'indiquen: director/a de centre, director/a psicòleg, psicòleg/òloga, terapeuta ocupacional, terapeuta/terapeuta ocupacional, coordinador/a atenció sanitària, conductor/a mecànic/a, ajudant de residència, responsable de torn, auxiliar de manteniment, monitor/a d'ocupació, monitor/a d'atenció social, zelador/a-guarda, governant/a i auxiliar de cuina.  
  
Quart. Llocs a proveir mitjançant les borses d'ocupació  
Amb les persones integrants de les borses d'ocupació es podran proveir temporalment mitjançant contractació de personal laboral temporal o mitjançant contractació temporal per millora d'ocupació els llocs de treball que es troben en alguna de les circumstàncies següents:  
a) Llocs temporalment vacants que no hagen pogut proveir-se amb personal fix de la mateixa categoria.  
b) Llocs que necessiten la substitució transitòria de la persona titular o ocupant d'aquest pel temps previst de duració de la substitució.  
  
D'altra banda, es podran proveir temporalment mitjançant contractació de personal laboral temporal els llocs següents:  
c) Llocs per a l'execució de programes de caràcter temporal i de duració determinada en el temps per un termini màxim de 3 anys, sense perjudici de les possibles excepcions que per a personal laboral investigador, programes específics o qualssevol altres, establisca la normativa de vigent aplicació.  
d) Llocs per a l'acumulació de tasques amb caràcter excepcional o circumstancial, per un termini màxim de sis mesos dins d'un període de dotze, sense perjudici de la seua possible ampliació a díhuit mesos d'acord amb el que es preveu en el text refós de la Llei de l'Estatut dels Treballadors, aprovat per Reial decret legislatiu 2/2015, de 23 d'octubre.  
  
Cinqué. Constitució de les borses  
Les borses que es convoquen mitjançant aquesta resolució es constituiran atenent el principi d'especialitat, segons la categoria dels llocs a proveir. No obstant això, per afinitat de funcions, podran agrupar-se llocs de treball de diferents característiques, sempre que tinguen igual naturalesa laboral i pertanguen al mateix grup de titulació.  
Les borses es constituiran per àrees, es podrà fer sol·licitud en qualsevol d'aquestes, que en cap cas són excloents.  
Les àrees són les que a continuació s'enumeren:  
Àrea 1: Castelló de la Plana, la Vall d'Uixó i Borriana  
Àrea 2: Benicarló  
Àrea 3: València, Burjassot, Rocafort, Aldaia  
Àrea 4: Cheste, Manises  
Àrea 5: Alzira, Cullera, Carlet  
Àrea 6: Xàtiva  
Àrea 7: Elx  
Àrea 8: Paterna (CEE)  
Àrea 9: Albocàsser  
Àrea 10: Ontinyent  
Si s'incorpora un nou centre a l'entitat, s'adscriurà automàticament a la zona més pròxima, fins al moment en què, si escau, es constituïsca una àrea nova específica per a aqueix centre. Així mateix, en cas de cessar l'activitat d'alguns dels centres de l'entitat es procedirà automàticament a excloure aquesta localitat de la borsa, llevat que hi haja altres centres en aquesta.  
Constituïdes les borses no podrà modificar-se l'opció territorial que es va fer constar en la sol·licitud de participació en el procediment.  
No obstant això que s'estableix en el paràgraf anterior, en el cas de canvi de domicili a més de 40 quilòmetres del que consta en la sol·licitud de la borsa, degudament justificat, podrà sol·licitar-se el canvi d'àrea de la borsa, amb un màxim d'una sol·licitud durant la vigència de la borsa, i que farà efecte al mes d'haver-se presentat la sol·licitud per escrit amb justificant de tot això.  
Així mateix, quan no siga possible cobrir un lloc mitjançant els candidats o candidates de la borsa inscrits en l'àrea geogràfica corresponent, es podrà oferir el lloc esmentat als candidats o candidates inscrits en l'àrea geogràfica més pròxima, no sent penalitzada la falta d'acceptació de l'oferta, prèvia comunicació a la Comissió de Seguiment.  
  
En la sol·licitud d'inscripció el candidat o candidata haurà de seleccionar de les àrees geogràfiques actives aquelles en les quals estiga interessat. En l'annex IV adjunt a la present convocatòria es detallen les àrees geogràfiques actives per a cada categoria professional.  
  
Sisé. Requisits generals dels candidats  
La borsa d'ocupació que es convoca estarà formada pel personal que ho sol·licite i que reunisca els requisits següents:  
a) Per a participar en la convocatòria de borsa d'ocupació temporal que mitjançant la present resolució es convoca, es requereix acreditar estar en possessió de les titulacions acadèmiques següents:  
- Director/a de centre: títol universitari oficial de llicenciatura, enginyeria, arquitectura, doctorat o equivalent, més el compliment del que s'estableix en l'Ordre 17/2016, de 21 de setembre, de la Vicepresidència i Conselleria d'Igualtat i Polítiques Inclusives; o bé títol universitari oficial de grau més títol oficial de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assignades al lloc, més el compliment del que s'estableix en l'Ordre 17/2016, de 21 de setembre, de la Vicepresidència i Conselleria d'Igualtat i Polítiques Inclusives.  
  
- Director/a psicòleg/òloga: títol universitari oficial de llicenciatura en Psicologia o equivalent, més el compliment del que s'estableix en l'Ordre 17/2016, de 21 de setembre, de la Vicepresidència i Conselleria d'Igualtat i Polítiques Inclusives o bé, títol universitari oficial de grau en Psicologia, més títol oficial de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assenyalades, més el compliment del que s'estableix en l'Ordre 17/2016, de 21 de setembre, de la Vicepresidència i Conselleria d'Igualtat i Polítiques Inclusives.  
  
- Psicòleg/òloga: títol universitari oficial de llicenciatura en Psicologia o equivalent o bé, títol universitari oficial de grau en Psicologia que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assenyalades, més títol oficial de màster universitari que, d'acord amb els plans vigents, habiliten per a exercir les activitats de caràcter professional relacionades amb les funcions assenyalades.  
- Terapeuta ocupacional: títol universitari de diplomatura en Teràpia Ocupacional o equivalent, o bé, títol universitari oficial de grau en Teràpia Ocupacional o equivalent que, d'acord amb els plans d'estudi vigents, habiliten per a exercir les funcions assenyalades.  
- Terapeuta/Terapeuta ocupacional:títol universitari de diplomatura en Teràpia Ocupacional, Magisteri, en Educació Social o equivalent, o bé, títol universitari oficial de grau en Teràpia Ocupacional, Magisteri, en Educació Social que, d'acord amb els plans d'estudi vigents, habiliten per a exercir les funcions assenyalades.  
- Coordinador/a atenció sanitària: títol universitari de diplomatura universitària en Infermeria o equivalent, amb 3 anys d'experiència acreditada com a infermer/a, o bé, títol universitari oficial de grau en Infermeria, que d'acord amb els plans d'estudi vigents, habiliten per a exercir les funcions assenyalades, amb 3 anys d'experiència acreditada com a infermer/a.  
- Conductor/a-mecànic/a: títol d'ensenyament obligatori i títol de tècnic o tècnica equivalent, així com permís de conduir específic per a conducció del vehicle i Certificat d'Aptitud Professional (CAP).  
- Ajudant de residència: certificat d'escolaritat o equivalents.  
- Responsable de torn: títol d'Ensenyament Secundari Obligatori, més Certificat de Professionalitat SSCS0208 o títol de tècnic o tècnica cures auxiliars d'infermeria o títol de tècnic o tècnica d'atenció a persones en situació de dependència o equivalents i experiència professional acreditada com a cuidador per un període mínim de tres anys.  
- Auxiliar de manteniment: títol de tècnic o tècnica en instal·lació i manteniment, o edificació i obra civil, o electricitat i electrònica o equivalents.  
- Monitor/a d'ocupació: títol de Batxiller o títol de tècnic o tècnica superior o equivalents.  
- Monitor/a d'atenció social: títol de Batxiller o títol de tècnic o tècnica superior o equivalents i experiència professional acreditada com a cuidador per un període mínim de tres anys o títol de tècnic superior en integració social.  
- Zelador/a-guarda: títol d'Ensenyament Secundari Obligatori, més formació en matèria d'atenció sociosanitària a persones amb dependència o certificat de professionalitat d'atenció sociosanitària a persones dependents en institucions socials  
- Governant/a: títol de Batxiller o títol de tècnic o tècnica superior o equivalents.  
- Auxiliar de cuina: certificat d'escolaritat o equivalents  
b) Tindre nacionalitat espanyola o ser nacional d'un estat membre de la Unió Europea o nacional d'aquells estats a què, en virtut de tractats internacionals subscrits per la Comunitat Europea i ratificats per Espanya, siga aplicable la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea. Així mateix, es podran presentar aspirants amb nacionalitat diferent de l'esmentada anteriorment i únicament serà necessari complir els requisits establits en la normativa vigent. Qui obtinga l'adjudicació del lloc de treball oferit haurà d'acreditar almenys permís de treball i residència en el moment de la contractació.  
  
c) Haver complit 16 anys i no excedir, si escau, de l'edat màxima de jubilació forçosa. A l'efecte de regular les condicions de contractació dels menors d'edat: entre 16 i 17 anys s'haurà d'ajustar al que es disposa en la normativa legal respecte al treball a torns i nocturn.  
  
d) No patir malaltia ni estar afectat/da per limitació física, psíquica i/o sensorial que siga incompatible amb l'exercici de les funcions i/o tasques pròpies del lloc a exercir.  
Per a poder incloure's en la borsa i acreditar aquest aspecte, aportarà declaració responsable de la persona aspirant recollida a través de l'annex III, on farà constància d'això.  
A la incorporació al lloc, el Servei de Vigilància de la Salut de l'IVASS emetrà l'informe d'aptitud per al desenvolupament de les funcions del lloc, i en cas de no ser apte, s'exclourà de la borsa de treball.  
  
Sense perjudici de l'informe d'aptitud esmentat en el paràgraf anterior, les persones amb diversitat funcional, hauran d'acompanyar a la sol·licitud d'inscripció de la borsa certificat de capacitats a l'efecte de demanda d'ocupació i certificat de compatibilitat laboral emesos pel Centre d'Avaluació de Persones amb Diversitat Funcional.  
e) No haver sigut separat/da mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques.  
f) No haver-li sigut imposada sanció disciplinària en qualsevol administració pública o, en cas contrari, no haver sigut cancel·lada del seu full de serveis o tindre dret a la seua cancel·lació.  
g) No estar sotmés a expedient disciplinari ni procés penal en curs. No obstant això, en cas contrari podrà sol·licitar-se la inclusió en la borsa; aquesta inclusió quedarà condicionada a la resolució que pose fi a l'expedient o procés.  
En relació amb els apartats e, f, i g d'aquest article totes les persones sol·licitants hauran d'emplenar la declaració responsable annex III.  
  
Els requisits hauran de complir-se l'últim dia del termini de presentació de sol·licituds i mantindre's durant tot el temps de permanència en la borsa.  
Si en qualsevol moment posterior a l'aprovació de la llista de persones admeses i excloses, fins i tot una vegada haja finalitzat el procés selectiu, s'adverteix inexactitud o falsedat en les sol·licituds o en la documentació aportada per la persona interessada, aquesta es considerarà defecte irreparable i es resoldrà amb la seua exclusió en el procediment.  
En el moment que es realitze el contracte haurà d'acreditar que compleix tots els requisits exigits per a ocupar el lloc.  
El candidat o candidata seleccionada per a un lloc de treball que implique contacte habitual amb menors haurà de presentar, amb caràcter previ a la contractació, certificat negatiu del Registre Central de Delinqüents Sexuals, d'acord amb el que es disposa en la normativa vigent. En cas que el certificat siga positiu o no s'aporte la contractació no es produirà.  
El personal estarà subjecte al període de prova establit en el vigent conveni col·lectiu d'aplicació. La falta de superació d'aquest, suposarà l'exclusió de la borsa.  
  
Seté. Funcionament, ordre de crida i prelació dels candidats  
  
1. Per a poder formar part de la borsa, el personal temporal o en millora d'ocupació que a la data de finalització del termini de presentació de sol·licituds estiga ocupant un lloc vacant a temps complet sense reserva de titular, haurà de sol·licitar la seua inscripció en la borsa de la categoria que ocupa, si bé serà baremat per la comissió de seguiment en el moment que cesse en aqueix lloc, en el termini d'un mes, i mentre això es produeix constarà com laboralment actiu.  
2. En el supòsit previst en l'article 9 del Conveni col·lectiu del Consorci Valencià de Serveis Socials relatiu a la mobilitat funcional per a la realització de funcions de caràcter temporal, aquests s'oferiran prioritàriament al personal laboral fix de la mateixa entitat que forme part de la corresponent borsa d'ocupació temporal, tenint en compte l'ordre de puntuació, sempre que aquest personal reunisca tots els requisits exigits per al lloc, en els supòsits següents:  
a) Els llocs temporalment vacants sense reserva de titular.  
b) Els llocs temporalment vacants amb dret a reserva a favor del seu titular o les substitucions per qualsevol de les causes previstes legalment o reglamentàriament quan en tots dos casos es preveja raonablement que la duració de la contractació serà igual o superior a un mes per als grups D i C, i dos mesos per als grups A i B.  
2.1. El personal laboral contractat en millora d'ocupació podrà optar a una altra millora de superior categoria, quan el lloc que s'oferisca es tracte d'una vacant sense reserva del titular, per ordre de puntuació en la borsa i renunciant a la seua anterior millora.  
2.2. Així mateix, el personal laboral que estiga en millora d'ocupació per a una substitució temporal o estiga contractat a temps parcial, podrà optar a una millora a temps complet de la mateixa categoria únicament per al cas de plaça vacant sense reserva de titular, renunciant a la seua anterior millora i tenint en compte l'ordre de puntuació en la borsa.  
2.3. L'exercici d'aquestes funcions no podrà suposar consolidació de grup o retribucions.  
3. En cas de no cobrir-se els llocs per personal fix integrant de la borsa mitjançant contractació temporal per millora d'ocupació, els llocs s'oferiran seguidament a la resta de candidats o candidates de la borsa, segons l'ordre de puntuació, per a ser coberts mitjançant contractació temporal de personal laboral, en els supòsits següents:  
a) Els llocs temporalment vacants sense reserva de titular.  
b) Els llocs temporalment vacants amb dret a reserva a favor del seu titular o les substitucions per qualsevol de les causes previstes legalment o reglamentàriament.  
c) Llocs per a l'execució de programes de caràcter temporal i de duració determinada en el temps per un termini màxim de 3 anys, sense perjudici de les possibles excepcions que per a personal laboral investigador, programes específics o qualssevol altres, establisca la normativa de vigent aplicació.  
d) Llocs per a l'acumulació de tasques amb caràcter excepcional o circumstancial, per un termini màxim de sis mesos dins d'un període de dotze, sense perjudici de la seua possible ampliació a díhuit mesos d'acord amb el que es preveu en el text refós de la Llei de l'Estatut dels Treballadors, aprovat per Reial decret legislatiu 2/2015, de 23 d'octubre.  
3.1. El personal laboral temporal contractat en els supòsits previstos en els apartats b), c) i d) del paràgraf anterior o a temps parcial podrà optar a una altra contractació a temps complet de la mateixa categoria, únicament per al cas que el lloc que se li oferisca es tracte d'una plaça vacant a temps complet sense reserva de titular, renunciant al seu anterior contracte, tenint en compte l'ordre de puntuació en la borsa.  
  
3.2. El personal laboral temporal contractat podrà optar a una contractació de superior categoria quan el lloc que s'oferisca es tracte d'una plaça vacant a temps complet sense reserva de titular, renunciant al seu anterior contracte, tenint en compte l'ordre de puntuació de la borsa.  
  
  
Huité. Sol·licituds i termini de presentació  
1. Per raons d'urgència, s'acorda establir un termini de presentació de sol·licituds de cinc dies hàbils (21, 26, 27 i 28 de desembre de 2018 i 2 de gener de 2019) comptats des de l'endemà de la publicació de la present resolució en el Diari Oficial de la Generalitat Valenciana.  
  
2. Per a inscriure's en la borsa serà necessari realitzar dos tràmits:  
1r) Emplenar telemàticament la sol·licitud (annexos I, II i III), a través de la pàgina borsa empleoivass.es  
2n) Presentar a través del registre la sol·licitud emplenada.  
2.1. Emplenament telemàtic de la sol·licitud  
Les persones interessades a formar part de la present borsa hauran d'emplenar en la pàgina bolsaempleoivass.es la documentació següent:  
  
a) Annex I: sol·licitud d'inscripció.  
b) Annex II: full d'autobaremació emplenat. Cada persona interessada haurà de puntuar-se mitjançant el full d'autobaremació de conformitat al barem establit en la present convocatòria.  
c) Annex III: declaració responsable de l'aptitud mèdica, declaració responsable de no estar incurs en expedient i declaració responsable de veracitat de la documentació aportada.  
Així mateix, hauran d'aportar, en format PDF, la documentació següent en la pàgina bolsaempleoivass.es:  
a) Fotocòpia de DNI/ NIE o passaport.  
b) Documentació acreditativa de la titulació requerida per a l'acompliment del lloc.  
c) Documentació acreditativa dels mèrits que desitgen fer valdre, d'acord amb el barem establit en la present resolució.   
La documentació presentada via telemàtica acreditativa de la titulació, i/o mèrits, etc. haurà de ser fidel reflex de l'original, la declaració responsable acreditativa del qual haurà de signar-se en l'annex III, sense perjudici que la justificació acreditativa d'aquest requisit puga ser requerida en qualsevol moment per l'entitat, abans o durant la contractació.  
2.2 Presentació en el registre de la sol·licitud  
Els annexos I, II i III, després d'emplenats en la pàgina bolsaempleoivass.es, s'hauran d'imprimir i presentar, dins del termini de presentació de sol·licituds, degudament signats en qualsevol dels registres de l'entitat o per qualsevol dels procediments establits en la normativa del procediment administratiu comú.  
Els registres de l'IVASS estan situats en les adreces següents:  
  
- IVASS Elx Alacant: c/ Emilio Hernández Selva, 117, 03892 Elx  
  
- IVASS València: c/ Amadeu de Savoia, 2, 46660 València  
- IVASS Castelló: c/ Teneries, 43, baix, 12866 Castelló de la Plana  
  
- IVASS València: avinguda del Port, 108  
3. La no-presentació de la sol·licitud dins del termini i en la forma escaient suposarà l'exclusió de la persona aspirant.  
4. Les persones interessades hauran de facilitar obligatòriament, en la sol·licitud, telèfon mòbil, adreça i correu electrònic, a l'efecte de realitzar les comunicacions oportunes. Serà opcional incloure telèfon fix, o un segon número de telèfon mòbil. Aquesta informació haurà d'incloure's en la sol·licitud d'inscripció a la present borsa d'ocupació temporal.  
5. Els models de sol·licitud d'inscripció i el full d'autobaremació a què es refereixen els punts precedents s'acompanyen com a annex I i II a la present resolució.  
6. Els mèrits que no s'acrediten de la manera establida en la present resolució no seran valorats. Els mèrits acreditats s'hauran d'haver obtingut fins a la data de finalització del termini de presentació de sol·licituds d'inscripció en la borsa. Tota aquella documentació o sol·licitud aportada fora de termini no es baremarà.  
7. La consignació de dades falses, o la falsedat de la documentació aportada comportarà l'exclusió de la borsa corresponent, sense perjudici de les mesures legals oportunes, corresponents.  
8. En el cas del full d'autobaremació, comportarà l'exclusió de la borsa, en el cas de comprovar-se que les dades consignades en el full, no podent interpretar-se d'una altra forma, són manifestament falses.  
9. En el cas que un mateix candidat o candidata opte a la seua inclusió en més d'una categoria de la borsa d'ocupació temporal, haurà d'aportar una sol·licitud per cadascuna de les categories així com còpia de la documentació en totes i cadascuna de les sol·licituds.  
10. La presentació de la sol·licitud implica l'acceptació de les bases de la convocatòria.  
  
Nové. Centre especial d'ocupació, SA.  
La present convocatòria serà aplicable per a la selecció i contractació del personal laboral temporal així com per a la contractació del personal laboral fix per millora d'ocupació del Centre Especial d'Ocupació, SA.  
  
Deu. Període de vigència de les borses  
La borsa d'urgència estarà vigent fins que es constituïsca la borsa de caràcter extraordinari que haurà de resoldre's en el termini d'un any des d'aquesta convocatòria.  
En tot cas, es constituiran noves borses d'ocupació temporal, després de la finalització dels procediments de selecció convocats en execució de les ofertes públiques d'ocupació de l'entitat de les categories corresponents, respecte a aquells i aquelles participants que hagen superat almenys un exercici de la fase d'oposició.  
La constitució d'aquestes noves borses anul·larà les existents amb anterioritat del mateix grup o categoria professional.  
  
Onze. Comissió de seguiment  
La comissió de seguiment de les borses d'ocupació temporal estarà formada de forma paritària per representants de l'IVASS i de les organitzacions sindicals integrants de la mesa de negociació de l'IVASS en proporció a la seua representativitat.  
La comissió tindrà caràcter d'òrgan de seguiment de la constitució i funcionament de les borses, així com de fòrum tècnic de participació sindical en les qüestions a elles relatives, sense perjudici de les competències atribuïdes legalment als fòrums de negociació col·lectiva.  
  
Correspondrà a la comissió de seguiment el següent:  
- Comprovar i avaluar els mèrits de les i els aspirants en els processos de constitució de les borses.  
- Elevar proposta dels llistats ordenats provisionals i definitius d'integrants de les borses de candidats i candidates al director general de l'IVASS.  
- Conéixer periòdicament (establint en principi el termini d'un mes), de l'estat de les borses i els llocs adjudicats.  
- Debatre en l'àmbit tècnic, així com preparar la redacció de possibles acords, aquelles qüestions relatives a borses.  
- Informar sobre la resolució de les reclamacions que es formulen en aquesta matèria, els assumptes en què reglamentàriament ha de ser oïda, així com sobre qualsevol qüestió relacionada amb la seua comesa, a proposta de l'IVASS o de les organitzacions sindicals representades en la comissió.  
- Mitjançar, amb caràcter obligatori i no vinculant, en un termini no superior a deu dies, entre l'IVASS i les organitzacions sindicals representades en la comissió, amb anterioritat a la iniciació de qualsevol procediment judicial per qüestions relacionades amb la seua comesa.  
  
- Proposar les mesures que estime oportunes per a la formació i gestió de les borses, criteris d'exclusió, fixació de l'àmbit, així com la creació de comissions de seguiment específiques per a borses determinades.  
  
Per a complir amb la seua comesa, la comissió podrà demanar i obtindre la informació pertinent de l'IVASS.  
L'IVASS nomenarà directament les i els integrants de la comissió que han d'actuar en representació de l'empresa i, a proposta de les respectives organitzacions sindicals, a les persones representants que han d'actuar en nom d'aquestes, tots elles amb els seus suplents, designant dels primers als qui han d'exercir les funcions de presidència i secretaria.  
A l'efecte de la vàlida constitució de la comissió, així com de l'adopció d'acords en aquells assumptes que requerisquen la majoria de vots, i siga quin siga el nombre de membres que actuen en representació de l'IVASS, aquesta disposarà d'un nombre de vots igual al que resulte de sumar els de les organitzacions sindicals, i el president o presidenta exercirà el vot diriment en cas d'empat.  
Correspon al president o presidenta de la comissió la facultat de convocar reunions i fixar l'ordre del dia, per pròpia decisió o a proposta de qualsevol dels seus membres en el termini de set dies hàbils des de la recepció de la sol·licitud.  
  
Dotze. Admissió de sol·licitants  
La comissió de seguiment examinarà les sol·licituds que s'hagen presentat, comprovarà si els requisits exigits i mèrits al·legats han sigut justificats degudament i, finalment, atribuirà la puntuació que a cada sol·licitant corresponga, conformement al barem que siga aplicable i ordenarà el personal en la borsa d'acord amb la puntuació obtinguda.  
  
En el cas que el nombre de sol·licituds que es presente siga molt nombrós en relació als llocs que es preveja cobrir, la comissió de seguiment podrà establir un nombre mínim inicial de sol·licituds a examinar segons l'autobarem presentat. La resta de sol·licituds seran examinades només si es considera necessari per la comissió conformement a una possible extinció i/o ampliació de la borsa.  
Així mateix, de manera justificada, la comissió de seguiment podrà per raons d'urgència i necessitat, prioritzar l'examen de les sol·licituds atesa l'àrea geogràfica o la categoria professional.  
Aquesta comissió, finalitzat el tràmit anterior, formularà seguidament proposta amb la relació de sol·licitants a admetre i, si escau, a excloure. En el primer supòsit s'indicarà la puntuació obtinguda, i en cas de proposta d'exclusió, se n'indicarà el motiu.  
A la vista de la proposta anterior, el director general dictarà resolució d'aprovació provisional de la relació de persones admeses i excloses, en què s'expressarà la puntuació total o el motiu d'exclusió i es concedirà un termini de cinc dies hàbils, a partir de l'endemà de la publicació en la pàgina bolsaempleoivass.es, perquè les persones interessades puguen al·legar el que estimen convenient al seu dret i, si escau, esmenar o completar la seua sol·licitud o documentació, aportant les proves pertinents.  
Examinades les al·legacions i proves aportades, la referida comissió formularà proposta al director general, que dictarà resolució, que es publicarà en la pàgina bolsaempleoivass.es, d'aprovació amb caràcter definitiu de la relació de persones admeses, amb expressió de la seua puntuació, i la relació de persones excloses, si n'hi ha, amb indicació del motiu.  
Si hi ha casos d'empat, aquest es dirimirà per la major puntuació obtinguda en els diferents apartats del barem de mèrits, pel mateix ordre en el qual figuren relacionats. Si així i tot persisteix l'empat, se seguirà l'ordre per la data d'entrada i ordre del registre de la sol·licitud d'inscripció a la borsa.  
  
Tretze. Baremació de mèrits  
Per a l'assignació de puntuació en la fase de baremació, es tindran en compte els mèrits següents:  
1. Mèrits relacionats amb l'experiència professional.  
Un màxim de 40 punts correspondrà a mèrits relacionats amb l'experiència professional.  
Per serveis prestats en l'IVASS en el lloc sol·licitat: per cada mes complet 0,15 punts  
Per serveis prestats en llocs amb iguals funcions a les corresponents al lloc sol·licitat en administracios públiques: per cada mes complet de serveis efectius 0,10 punts.  
Per serveis prestats en llocs amb iguals funcions a les corresponents al lloc sol·licitat en entitats privades: per cada mes complet de serveis efectius 0,08 punts.  
Per serveis prestats en l'IVASS en altres categories: per cada mes complet de serveis efectius 0,06 punts.  
Per a justificar el temps treballat, s'haurà d'aportar un certificat de vida laboral (que expedeix la Tresoreria de la Seguretat Social). Per a saber si els serveis s'han prestat en llocs amb les mateixes funcions, s'haurà d'aportar certificat d'empresa o contracte/s de treball que detalle el temps treballat, la categoria laboral i una descripció de les funcions desenvolupades. No serà necessari aportar certificat d'empresa per als serveis prestats en la pròpia entitat. El temps treballat es computarà fins al 31 d'octubre de 2018  
2. Mèrits relacionats amb la formació  
Un màxim de 60 punts correspondrà als mèrits relacionats amb la formació, segons els apartats següents:  
2.1. Titulación académica.  
Per qualsevol títol acadèmic d'igual o superior nivell a l'exigit per a l'exercici del lloc de treball a proveir, llevat del que siga necessari per a l'accés al lloc: 9 punts per títol, fins a un màxim de 18 punts  
  
Només es puntuarà el títol o títols de major nivell, i s'entendran compreses en ell aquelles altres titulacions necessàriament prèvies per a l'obtenció del de nivell superior.  
2.2. Cursos de formació i perfeccionament.  
Es valoraran els cursos de formació i perfeccionament, el contingut dels quals estiga relacionat segons el parer de la Comissió de seguiment amb les funcions del llocs que es convoquen de duració igual o superior a 15 hores, que hagen sigut cursats per la persona aspirant i que haguen siguts convocats o homologats per qualsevol centre o organisme públic de formació, amb un màxim de 18 punts, conformement a l'escala següent:  
De 100 o més hores: 7,5 punts  
De 75 a menys de 100 hores: 6 punts  
De 50 a menys de 75 hores: 4,5 punts  
De 25 a menys de 50 hores: 3 punts  
De 15 a menys de 25 hores: 1,50 punts  
En aquest apartat no es puntuaran els cursos de valencià ni d'idiomes comunitaris. Tampoc es puntuaran els cursos d'una carrera acadèmica, doctorat ni dìnstituts universitaris,quan aquests formen part del pla d'estudis del centre. Tampoc puntuaran els cursos de preparació o formació relacionats amb procesos d'especialització i de selección d'empleats públics, de promoció interna, de plans d'ocupació i d'adaptació del règim jurídic del personal a la naturalessa jurídica dels llocs de treball.  
2.3. Valencià  
El coneixement del valencià es valorarà fins a un màxim de 14 punts, prèvia acreditació d'estar en possessió del certificat expedit o homologat per la Junta Qualificadora de Coneixements de Valencià, la Comissió Interuniversitària d'Estandardització de Coneixements de Valencià (CIEACOVA) o l'Escola Oficial d'Idiomes (EOI), d'acord amb la següent escala.  
  
Nivells Puntuació  
A1 1  
A2 (oral) 1,75  
B1 (elemental) 5,25  
B2 7  
C1 (mitjà) 10,50  
C2 (superior) 14  
  
  
  
Es puntuarà únicament el nivell més alt de coneixements de valencià que es posseïsca, sempre que no constituïsca requisit del posat a proveir. En aquest últim cas, es valorarà exclusivament estar en possessió de certificat de coneixements del valencià superior a l'exigit com a requisit, d'acord amb la puntuació de l'anterior escala.  
2.4. Idiomes comunitaris  
Es valorarà fins a 10 punts el coneixement de les llengües oficials de la Unió Europea, diferents de la llengua espanyola segons els nivells especificats en la taula adjunta.  
El coneixement de cada idioma comunitari es valorarà conforme a les puntuacions per curs o la seua equivalència si es tracta de cicles de l'escola oficial d'idiomes, o de nivells certificats segons el Marc Europeu Comú de Referència (nivell bàsic, nivell intermedi i nivell avançat), conformement a l'escala que es detalla en la taula adjunta al present punt.  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris.  
Les equivalències entre els ensenyaments regulats pel Reial decret 967/1988, de 2 de setembre, i les regulades pels Reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final 1a del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula següent:  
Catorze. Règim de funcionament de les borses d'ocupació temporal  
  
El centre que requerisca la provisió temporal d'un lloc de treball que reunisca les característiques que es determinen en la present resolució, mitjançant la borsa corresponent, ho sol·licitarà al director general indicant el número, denominació i característiques del lloc a proveir, la causa que motiva la necessitat i la duració que raonablement es preveja per aquest exercici provisional, adjuntant l'informe justificatiu de l'òrgan del qual depén el lloc.  
A la vista d'aquesta petició, s'iniciarà el procediment pertinent i, una vegada seleccionada la persona, se li notificarà, per un dels mitjans establits més endavant, la destinació provisional a la qual serà adscritai se li concedirà un termini no inferior a 24 hores perquè accepte la destinació oferida sempre que l'inici del contracte estiga previst en un termini superior de temps. En cas que siga inferior a 24 hores el període de temps des de l'oferta fins a la data d'inici del contracte, se seguirà l'ordre de llista per a oferir els contractes, sense constar penalització per la renúncia a aquest. Es farà constar el sistema de comunicació emprat per a contactar amb la persona interessada.  
Les contractacions es realitzaran seguint el lloc que ocupe en la borsa d'ocupació de la categoria sol·licitada, respectant l'ordre cronològic de les sol·licituds de cobertura dels llocs dels centres de treball.  
  
En cas d'acceptar el contracte, suposarà que passa automàticament a la situació d'actiu (A), segons es defineix en l'article quinze.  
Transcorregut l'indicat termini sense que haja sigut possible la comunicació amb la persona interessada per un dels mitjans indicats, s'entendrà que passa a la situació de no disponible provisionalment (NDP) indicat en l'article quinze.  
Transcorregut el termini concedit per a l'acceptació del lloc oferit sense que la persona interessada haja comparegut al centre a prestar els seus serveis, no haja acceptat el lloc sense concórrer els supòsits de justificació, o bé haja rebutjat expressament o tàcitament la destinació, passarà la situació de no disponible per penalització (NDPE), indicada en l'article quinze, i serà penalitzada amb un mes d'exclusió en aquesta borsa.  
El mateix efecte produirà quan els qui realitzen una contractació rebutgen seguir exercint-la.  
Els qui rebutgen dues vegades una oferta de substitució, tant amb caràcter previ com posterior a la contractació, seran penalitzats amb l'exclusió de la borsa per un període de dos mesos en la borsa d'aqueixa categoria.  
El mateix efecte produirà quan els qui realitzen una contractació i rebutgen seguir exercint-la.  
Aquelles persones que rebutgen tres vegades una substitució, tant amb caràcter previ com posterior, seran eliminades definitivament d'aqueixa borsa.  
El mateix efecte produirà quan els qui realitzen una contractació i rebutgen seguir exercint-la.  
Finalment, per tant, el lloc s'oferirà a qui per torn li corresponga, que estarà en la borsa amb la situació de disponible (D) amb les mateixes formalitats ja indicades.  
Les notificacions a les persones interessades es realitzaran utilitzant els mitjans adequats, en funció de la urgència de la provisió temporal, i s'entendran com a vàlids, els sistemes a través de telèfon, carta, missatge SMS, o correu electrònic facilitats, amb les garanties suficients i es dirigiran als respectius domicilis, telèfons, correus que hagen designat a aquest efecte. De manera preferent s'utilitzarà telèfon mòbil, i correu electrònic en cas de no ser possible contactar per telèfon amb la persona interessada.  
En el moment que es produïsca un canvi en les dades de contacte inscrites en la borsa d'ocupació, serà responsabilitat del candidat o candidata comunicar a la comissió de seguiment, qualsevol variació de les dades aportades en la sol·licitud. En cas de no efectuar-ho, s'entendran com a vàlides les notificacions efectuades amb les dades facilitades en la sol·licitud.  
No obstant això que disposa el paràgraf anterior, no es perdrà l'ordre de precedència en la borsa ni es penalitzarà quan la persona interessada al·legue per escrit causa justificada o de força major per a la seua incompareixença o rebuig establides en l'article quinze, i quedarà en situació de no disponible per causes justificades (NDJ).  
En cas de contractacions urgents en els quals es comunica amb menys de 24 hores el termini per a iniciar la contractació temporal no es procedirà a la penalització en la borsa en cas de rebuig del contracte.  
Finalitzada la vigència del contracte temporal, la persona es reintegrarà en la borsa de treball que li corresponga, en el lloc immediat següent a l'últim en ordre de puntuació que hi haja el dia d'aquest cessament. En cas de produir-se dos o més cessaments el mateix dia, l'ordre de reincorporació respectarà la major puntuació de les persones interessades.  
  
Quinze. Situacions en la borsa d'ocupació.  
Els integrants de les diferents categories de les borses d'ocupació que es constitueixen, podran estar en qualsevol de les situacions següents:  
1. Actiu (A):  
Quan el/la sol·licitant es trobe vinculat a l'IVASS mitjançant qualsevol contracte temporal.  
No podrà rebre en aquesta situació cap oferta per a exercir un lloc de la mateixa categoria, llevat del que es disposa en els apartats 2.2 i 3.1 del punt sisé de la present convocatòria.  
No podrà rebre en aquesta situació cap oferta per a exercir un lloc de treball de superior categoria, exceptuant el que està disposat en els apartats 2.1 i 3.2 del punt sisé de la present convocatòria.  
2. Disponible (D):  
Quan el/la sol·licitant es trobe a l'espera de rebre qualsevol contracte temporal.  
3. No disponible voluntari (NDV):  
Les persones sol·licitants incloses en les diferents categories de les borses d'ocupació podran sol·licitar passar a la situació de no disponible voluntari d'una o diverses de les categories de les borses, a petició pròpia presentada amb quinze dies d'antelació a la data d'inici d'aquesta situació. La duració mínima d'aquesta situació serà d'un mes, transcorregut el qual podran sol·licitar la seua reactivació en qualsevol moment, reactivació que tindrà efectes a partir dels trenta dies de la seua presentació.  
Igualment les persones sol·licitants incloses en les diferents categories de les borses d'ocupació hauran de sol·licitar passar a situació de no disponible voluntari en la o les categories en què s'haja inscrit, en els supòsits d'obtenció d'una contractació en qualsevol altra administració pública o contracte en el sector privat, i podran sol·licitar la seua reactivació a la finalització d'aquest, que tindrà efectes en el mateix termini fixat en el paràgraf anterior.  
4. No disponible provisionalment (NDP):  
Aquesta situació, que es declararà d'ofici, es produirà quan la persona interessada seleccionada no haja contestat a la comunicació, efectuada per un dels mitjans establits, en el termini de 24 hores des d'aquesta.  
  
En el termini dels cinc dies següents a la comunicació no resposta, la persona interessada haurà de posar-se en contacte amb l'entitat, i justificar la falta de resposta, i en cas de no estar justificada, es procedirà a passar a la situació de no disponible per penalització que pertoque, en funció de les anteriors renúncies que consten.  
5. No disponible per penalització (NDPE):  
Aquelles persones que, després d'haver sigut avisades d'un contracte, amb constància de la seua recepció per la persona interessada, no compareguen en el termini concedit per a formalitzar-lo, o renuncien al contracte sense concórrer cap de les causes justificatives, per a la primera renúncia romandran un mes excloses en aquesta, per a la segona renúncia comportaran la penalització amb dos mesos d'exclusió de la borsa, i per a la tercera renúncia comportaran l'exclusió definitiva de la borsa.  
Quan es produïsca aquesta situació, es comunicarà per escrit a la persona interessada, a fi que al·legue el que estime oportú en defensa dels seus interessos, i se l'advertirà que si no justifica documentalment i fefaentment els motius pels quals no ha formalitzat el contracte, en el termini de 10 dies hàbils des de la recepció de la notificació, passarà a ser definitiva i inamovible fins a finalitzar els terminis establits en el paràgraf anterior.  
Idèntic règim serà aplicable al personal que renuncie a continuar prestant serveis en virtut d'un contracte ja formalitzat.  
En aquesta situació no se li podrà oferir cap contracte, excepte situacions excepcionals en què s'esgoten íntegrament els llistats. Per a aquest supòsit, el temps mínim de permanència en la situació de no disponible per penalització serà d'un mes.  
6. No disponible per causes justificades (NDCJ):  
Es trobaran en aquesta situació els i les candidates en supòsits de permís per maternitat, paternitat i adopció, el compliment d'un deure públic inexcusable, causes de força major i lactància. En cas de risc durant l'embaràs i altres supòsits previstos en la Llei 39/1999, de 5 de novembre, de conciliació de la vida familiar i laboral.  
  
Igualment, es consideraran justificades les renúncies a contractes en els casos d'incapacitat laboral per malaltia, en els supòsits en què la renúncia de la persona derive de la seua condició de víctima de violència de gènere o víctima de terrorisme o quan el candidat o la candidata tinga un grau de discapacitat reconeguda incompatible amb el lloc oferit.  
Per a comunicar l'extinció de la causa justificativa, el candidat o la candidata haurà de comunicar-lo a la comissió de seguiment i passarà a la situació de disponible als set dies d'aquesta comunicació.  
  
Setze. Baixa automàtica, exclusió, renúncies, canvi d'ordre i suspensió en la categoria de la borsa  
1. Es produirà la baixa automàtica i exclusió en la corresponent borsa de treball en els supòsits següents:  
a) La falta d'acceptació del contracte per causa injustificada després de la penalització de la tercera renúncia, segons el que es regula en el funcionament de les borses d'ocupació temporal.  
b) La falta de presentació injustificada de la documentació requerida per a la formalització del contracte.  
c) La no superació del període de prova de la categoria.  
d) Informe desfavorable emés pel o per la responsable del centre, fonamentat en l'avaluació negativa de l'acompliment en el contracte immediatament anterior.  
Aquest informe haurà de ser presentat a la comissió de seguiment de les borses d'ocupació, que el traslladarà a la persona interessada i se li concedirà un termini d'al·legacions de cinc dies.  
A la vista de tot això, l'entitat decidirà la mesura a adoptar segons els fets, que serà comunicada a la persona interessada.  
Podrà adoptar-se, en funció dels fets, l'exclusió de la borsa en la categoria corresponent o bé l'exclusió de treballar en el servei on s'haja produït l'incident.  
e) La falta d'aptitud per al treball dictaminada pel Servei de Vigilància de la Salut de l'IVASS durant el període de vigència de les borses. Aquesta falta d'aptitud es comunicarà a la comissió de borses i de salut, i es remetrà escrit d'exclusió a la persona interessada.   
f) Per compliment de l'edat ordinària per a la seua jubilació, sempre que el treballador o treballadora afectada tinga cobert el període mínim de cotització i que complisca els altres requisits exigits per la legislació de Seguretat Social per a tindre dret a la pensió de jubilació en la seua modalitat contributiva.  
g) Per falsedat, siga falta inicial o sobrevinguda, d'algun dels requisits exigits o de les circumstàncies al·legades per a la seua inclusió i permanència en la borsa.  
h) Per no sol·licitar l'activació en la borsa, quan siga procedent.  
i) Per sanció disciplinària molt greu consistent en acomiadament, separació definitiva del servei o inhabilitació per a prestar serveis en la categoria esmentada.  
2. Es considerarà renúncia justificada al lloc de treball que se li ofereix sense perdre l'ordre en la borsa corresponent, les causes següents:  
  
a) La incapacitat temporal derivada de malaltia comuna, accident no laboral, accident de treball i de malaltia professional, risc d'embaràs, maternitat o lactància, durant el temps que dure aquesta. Per a això, s'aportarà el justificant mèdic acreditatiu l'endemà immediatament hàbil.  
b) La renúncia a un contracte en el qual calga incorporar-se en el mateix dia en què s'ofereix. En aquest cas no se li podrà oferir cap altre fins i tot en següent dia hàbil.  
c) Per força major en la seua incompareixença, o compliment d'un deure inexcusable, justificant aquest aspecte, que serà valorat per la comissió de seguiment a l'efecte de considerar-se com a renúncia justificada.  
d) Tindre la condició de víctima de violència de gènere o víctima de terrorisme o el personal amb un grau de discapacitat reconeguda incompatible amb el lloc oferit.  
Finalitzades les causes de renúncia justificades en els apartats anteriors, haurà de presentar sol·licitud escrita d'activació en borsa en el termini màxim de set dies des de la finalització d'aquestes, dirigida a la comissió de seguiment.  
L'activació produirà efectes transcorreguts set dies des de l'endemà de la presentació.  
3. Regirà el canvi d'ordre i alteració de la puntuació de la borsa de treball en els supòsits següents:  
a) Les persones amb contracte laboral temporal que mitjançant successius contractes no arriben al període mínim de 365 dies treballats, no seran baixa ni veuran alterat el seu ordre en la borsa corresponent fins que no haja transcorregut aquest període, sempre que no hagen sigut penalitzades, sancionades o excloses per altres causes. Transcorregut aquest període passaran a l'últim lloc de la llista.  
b) El personal laboral temporal i el personal contractat en millora d'ocupació que estiga ocupant un lloc de treball a temps parcial, no perdrà la seua activació en borsa de treball i seguirà en el mateix lloc per puntuació.  
4. La incoació d'un expedient disciplinari o procés penal comportarà que no podrà oferir-se contractació durant la tramitació de l'expedient o procés penal. L'eventual obtenció de contractació queda condicionada a la resolució que pose fi a l'expedient o procés.  
  
  
Dèsset. Recursos  
La present resolució posa fi a la via administrativa. D'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades poden interposar recurs de reposició, amb caràcter potestatiu, davant l'òrgan que ha dictat aquesta resolució, en el termini d'un mes comptat des de l'endemà de la publicació.  
Alternativament, si no recorre en reposició, pot interposar-se recurs contenciós administratiu davant el jutjat contenciós administratiu de la ciutat de València, en el termini de dos mesos comptat des de l'endemà de la publicació de la present resolució.  
  
  
València, 18 de desembre de 2018.- El director general de l'IVASS: Ángel Bonafé Osca.